Document ID: 32013R1047

KOMISIJAS DELEĢĒTĀ REGULA (ES) Nr. 1047/2013
(2013. gada 21. augusts),
ar ko groza Komisijas Deleģēto regulu (ES) Nr. 114/2013, lai labotu vidējo īpatnējo CO2 emisiju apjomu 2010. gadā attiecībā uz ražotāju Piaggio
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2011. gada 11. maija Regulu (ES) Nr. 510/2011 par emisiju standartu noteikšanu jauniem vieglajiem kravas automobiļiem saistībā ar Savienības integrēto pieeju vieglo transportlīdzekļu CO2 emisiju samazināšanai (1) un jo īpaši tās 11. panta 7. punktu,
tā kā:
(1)
Vieglo kravas automobiļu ražotājs Piaggio ir informējis Komisiju, ka vidējais īpatnējo CO2 emisiju apjoms 2010. gadā attiecībā uz minēto ražotāju Komisijas 2012. gada 6. novembra Deleģētajā regulā (ES) Nr. 114/2013, ar ko papildina Eiropas Parlamenta un Padomes Regulu (ES) Nr. 510/2011 attiecībā uz noteikumiem par pieteikumu iesniegšanu atkāpei no īpatnējo emisiju mērķiem, kuri noteikti jauniem vieglajiem kravas automobiļiem (2), ir norādīts nepareizi. Ražotājs ir sniedzis detalizētus pierādījumus, ka vidējais īpatnējo CO2 emisiju apjoms 2010. gadā bija būtiski augstāks nekā regulā norādītais apjoms.
(2)
Komisija ir izvērtējusi Piaggio iesniegtos pierādījumus un uzskata, ka ir lietderīgi labot norādīto apjomu.
(3)
Tāpēc attiecīgi jāgroza Deleģētā regula (ES) Nr. 114/2013,
IR PIEŅĒMUSI ŠO REGULU.
1. pants
Deleģētās regulas (ES) Nr. 114/2013 III pielikumā norādītajā sarakstā ierakstu otrajā slejā ar nosaukumu “Vidējās emisijas (g/km)” pie markas Piaggio aizstāj ar “177,00”.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2013. gada 21. augustā

Labels: 12
8
18
20